钦定古今图书集成/明伦汇编/闺媛典/第114卷 > 皇清二十 > 冯亚斗妻潘氏
## 钦定古今图书集成/明伦汇编/闺媛典/第114卷 > 皇清二十 > 冯亚斗妻潘氏

按《广东通志》：“潘氏，新会冯亚斗妻。归冯周岁，事姑以孝闻。甲午，李定国困城守兵粮缺，掠民为食。其夫卧病，呼母，妻语曰：‘变至此，即康强且不免，况如我者乎？与其葬凶残腹中，孰与自死？母妻哭慰之，乃自强起，碎厨户为薪。潘泣曰：‘夫行妇随，吾敢惜死乎’’？” 侦姑已睡，夫妇举火自焚，同室救之不得。次早检阅火堆，惟“两心不烬” 而已。